Uznesenie Okresného súdu Prešov sp. zn. 30P/112/2024 z 8. 10. 2024

Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prešov 30P/112/2024 8124207447 08. 10. 2024 JUDr. Mária Pavlovská ECLI:SK:OSPO:2024:8124207447.2
Uznesenie Okresný súd Prešov v právnej veci manželky - navrhovateľky A. B., nar. XX.X.XXXX, tr. bytom C. XXX, XXX XX C., a manžela D. B., nar. X.X.XXXX, o rozvod manželstva, takto rozhodol: I. Konanie zastavuje. II. Žiaden z účastníkov n e m á nárok na náhradu trov konania. odôvodnenie: 1. Navrhovateľka sa podaním doručeným tunajšiemu súdu dňa 23.08.2024 domáhala rozvodu manželstva a úpravy práv a povinností. 2. Okresný súd Prešov výzvou zo dňa 11.9.2024 vyzval navrhovateľku na zaplatenie súdneho poplatku za návrh v sume 100 EUR v lehote 10 dní od doručenia výzvy s poučením, že ak poplatok nebude v určenej lehote zaplatený, súd konanie zastaví. Uvedená výzva bola navrhovateľke doručená dňa 16.9.2024. 3. Podľa § 10 ods. 1 zákona č. 71/1992 Zb. o súdnych poplatkoch a poplatku za výpis z registra trestov v znení neskorších predpisov, ak nebol zaplatený poplatok splatný podaním žaloby, návrhu na začatie konania, dovolania alebo kasačnej sťažnosti, súd podľa § 9 vyzve poplatníka, aby poplatok zaplatil v lehote, ktorú určí, spravidla v lehote desiatich dní od doručenia výzvy; ak aj napriek výzve poplatok nebol zaplatený v lehote, súd konanie zastaví. O následkoch nezaplatenia poplatku musí byť poplatník vo výzve poučený. 4. Podľa § 52 zákona č. 161/2015 Z. z. Civilného mimosporového poriadku žiaden z účastníkov nemá nárok na náhradu trov konania, ak tento zákon neustanovuje inak. 5. Navrhovateľka bola výzvou zo dňa 11.9.2024 náležite poučená o následkoch nezaplatenia súdneho poplatku. Napriek tomu k úhrade súdneho poplatku v stanovenej lehote nedošlo. Z uvedeného dôvodu súd konanie zastavil. 6. O trovách konania rozhodol súd v zmysle § 52 CMP, podľa ktorého žiaden z účastníkov nemá nárok na náhradu trov konania. Poučenie: Proti tomuto uzneseniu nie je prípustné odvolanie. Proti uzneseniu súdu prvej inštancie vydanému súdnym úradníkom, ktoré treba doručiť, je prípustná sťažnosť. Sťažnosť môže podať ten, v koho neprospech bolo uznesenie vydané v lehote 15 dní od
doručenia uznesenia na súde, ktorý napadnuté uznesenie vydal. O sťažnosti rozhoduje súd prvej inštancie spravidla bez nariadenia pojednávania. Ak nie je sťažnosť dôvodná, súd sťažnosť zamietne. Ak je sťažnosť dôvodná, súd napadnuté uznesenie zruší alebo zmení; s prípade zrušenia uznesenia je súdny úradník viazaný právnym názorom súdu.

Zdroj: KAUZIS.SK – https://www.kauzis.sk/judikatura/r/ECLI:SK:OSPO:2024:8124207447.2 (dáta aktuálne k 15. 11. 2026). Záväzné je znenie zverejnené súdom.




